Բուենոս Այրեսում կայացած պատանեկան օլիմպիական խաղերում ծանրամարտի Հայաստանի հավաքականի միակ ներկայացուցիչ Կարեն Մարգարյանը 77 կգ քաշային կարգում նվաճեց ոսկե մեդալ: Հայ մարզիկը երկամարտում ցույց տվեց 309 կգ արդյունք՝ պոկելով 141 և հրելով 168 կգ: Հավաքականի գլխավոր մարզիչ, Գյումրու ծանրամարտի մարզադպրոցի տնօրեն Գևորգ Դավթյանի սպասելիքներն արդարացան, սպասում էր, որ կվերադառնան մեդալով: